rejauldu/bengali-wikipedia huggingface dataset:
মন্বন্তর (), হিন্দু সৃষ্টিতত্ত্বে, মানবজাতির পূর্বপুরুষ মনুর সময়কাল, রাজত্ব বা বয়স চিহ্নিত করার চক্রাকার সময়কাল। প্রতিটি মন্বন্তরে সাতটি ঋষি, নির্দিষ্ট কিছু দেবতা, একজন ইন্দ্র, একজন মনু এবং রাজা (মনুর পুত্র) সৃষ্টি হয় এবং বিনষ্ট হয়। প্রতিটি মন্বন্তরকে মনু দ্বারা আলাদা করা হয় যারা এটির উপর শাসন বা রাজত্ব করেন, যার মধ্যে আমরা বর্তমানে চৌদ্দটি সপ্তম মন্বন্তরে আছি, যা বৈবস্বত মনু দ্বারা শাসিত।Account of the several Manus and Manwantaras Vishnu Purana, translated by Horace Hayman Wilson, 1840, Book III: Chapter I. পৃষ্ঠা ২৫৯, The first Manu was Swáyambhuva, then came Swárochisha, then Auttami, then Támasa, then Raivata, then Chákshusha: these six Manus have passed away. The Manu who presides over the seventh Manwantara, which is the present period, is Vaivaswata, the son of the sun...Pralaya The Secret Doctrine by H. P. Blavatsky, Vol. 2, পৃষ্ঠা ৩০৭ THE SEVEN AND FOURTEEN MANUS.  ব্যাপ্তিকাল  thumb|592x592px| কল্প কাঠামো। লাল রঙ বর্তমান সময়কে হাইলাইট করে। প্রতিটি মন্বন্তর ৩০৬,৭২০,০০০ বছর (৮৫২,০০০ ঐশ্বরিক বছর; ১ ঐশ্বরিক বছর = ৩৬০ সৌর বছর) স্থায়ী হয় এবং একাত্তরটি যুগচক্র পুনরাবৃত্তি করে। একটি কল্পে (ব্রহ্মার দিন), যা স্থায়ী হয় ৪.৩২ বিলিয়ন বছর (১২ মিলিয়ন ঐশ্বরিক বছর বা ১,০০০ যুগচক্র), মোট চৌদ্দটি মন্বন্তর রয়েছে (১৪ x ৭১ = ৯৯৪  যুগচক্র), যেখানে প্রতিটির পরে এবং প্রথমে একটি মন্বন্তর-সন্ধ্যা (পনেরটি সন্ধ্যা) দ্বারা প্রতিটি সন্ধ্যা ১,৭২৮,০০০ বছর (৪,৮০০ দিব্য বছর; সত্যযুগের সময়কাল) স্থায়ী হয়। প্রতিটি মন্বন্তর-সন্ধ্যার সময়, পৃথিবী (ভু-লোক) জলে নিমজ্জিত হয়।  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:হিন্দু জ্যোতির্বিজ্ঞান
দিয়ারিওস দে মোতোসিক্লেতা (, "মোটরসাইকেলের দিনলিপিগুলি") লাতিন আমেরিকার বিপ্লবী নেতা চে গেভারার লেখা একটি বই।   ১৯৫২ সালে এর্নেস্তো গেভারা (তখনো তিনি "চে" নামটি নেন নি) ছিলেন শিক্ষানবীশ চিকিৎসক। তিনি ও তাঁর বন্ধু আলবের্তো গ্রানাদো লা পেদারোসা একটি মোটরসাইকেল নিয়ে বেরিয়ে পড়েন আর্জেন্টিনার বুয়েনোস আইরেস থেকে। তাঁদের উদ্দেশ্য ছিল লাতিন আমেরিকা ঘুরে দেখা।  আর্জেন্টিনা-র আটলান্টিক উপকূল ধরে আন্দেস পর্বতমালা পার হয়ে চিলি, সেখান থেকে পেরু, কলম্বিয়া ও শেষে ভেনেজুয়েলার কারাকাস নগরীতে পৌঁছান। এক বছরের অধিক সময় তারা পরিভ্রমণ করেন লাতিন আমেরিকার আনাচে কানাচে। প্রায় ১২,০০০ মাইল পথ পাড়ি দেন। চরম দারিদ্র্যের মধ্যে বেঁচে থাকা কৃষকদের দেখে তিনি অভিভূত হন। এই ভ্রমণের অভিজ্ঞতা সঞ্চিত করা দিনলিপিতে তিনি লেখেন, "মানব সত্ত্বার ঐক্য ও সংহতির সর্বোচ্চ রূপটি এসকল একাকী ও বেপরোয়া মানুষদের মাঝে জেগে উঠেছে"। এই ভ্রমণের মাধ্যমে এর্নেস্তো গেভারা লাতিন আমেরিকার সাধারণ মানুষের দারিদ্র্য ও দুঃখ-কষ্ট নিজ চোখে দেখতে পান এবং তার বিপ্লবী রাজনৈতিক চেতনা ধীরে ধীরে জেগে উঠতে থাকে। তার এই দিনলিপিমূলক গ্রন্থ পরবর্তীতে নিউ ইয়র্ক টাইমস-এর বেস্ট সেলার তালিকায় স্থান পায় এবং পরে একই নামে (The Motorcycle Diaries) চলচ্চিত্র বের হয় যা পুরস্কৃত হয়েছিল। এই অভিযানে তার সাথী ছিলেন আলবের্তো গ্রানাদো, যিনি ছিলেন চে'র বন্ধু ও পেশায় কুষ্ঠরোগ বিশেষজ্ঞ।   চলচ্চিত্রায়ন  মোটর সাইকেল ডায়েরিজ ২০০৪ সালে একটি চলচ্চিত্রে রূপায়িত হয়। মেক্সিকোর প্রতিভাবান অভিনেতা গেল গার্সিয়া বের্নাল গেভারা-র চরিত্রে ও রোদ্রিগো দে লা সের্না আলবের্তোর চরিত্রে অভিনয় করেন।   প্রাক অভিযান  ১৯৪৮ সাল থেকে শুরু করা গেভারার চিকিৎসা বিষয়ক পড়ালেখা করার সময় তিনি লাতিন আমেরিকার বিভিন্ন দেশ ভ্রমণে দীর্ঘ সময় ব্যয় করেছেন। ১৯৫০ সালে তিনি প্রথম সমুদ্র ভ্রমণের উদ্যোগ নেন। তিনি সাধারণ একটি সাইকেল নিয়ে আর্জেন্টিনার উত্তরাঞ্চলের প্রায় ৪৫০০০কি.মি (২৮০০০মাইল) এলাকা ভ্রমণ করেন। এ ভ্রমণকালে তিনি সেইসব এলাকার মানুষের চরম দরিদ্রতা, দারিদ্র এবং তাদের বিভিন্ন রোগের বিশেষ করে কুষ্ঠ রোগ পর্যবেক্ষণ করেন। তারপর তিনি সান ফ্রান্সিসকোতে তার বন্ধু আলবের্তো গ্রানাদোর কাছে যান, তারা উভয়েই সেখানে কুষ্ঠ রোগ নিরাময় কেন্দ্রে ছুটে যান।  এই ভ্রমণের ফলে তিনি ঐ অঞ্চলের মানুষের দুঃখ দুর্দশা কষ্ট বিপুল ভাবে পর্যবেক্ষণ করতে পেরে ছিলেন। যার ফলস্বরূপ তার মধ্যে বিপ্লব চেতনার সঞ্চার হয়েছিল এবং মানুষের মুক্তির কথা তাকে ভাবিয়ে তুলেছিল।  তথ্যসূত্র   On the Trail of the Young Che Guevara  Letter from the Americas; Che Today? More Easy Rider Than Revolutionary by Larry Rohter, The New York Times, May 26, 2004  বিষয়শ্রেণী:আর্জেন্টিনীয় সাহিত্য বিষয়শ্রেণী:চে গেভারা রচিত বই বিষয়শ্রেণী:মরণোত্তর প্রকাশিত বই বিষয়শ্রেণী:রাজনৈতিক আত্মজীবনী বিষয়শ্রেণী:ভ্রমণ বই
পাঁচগাছী ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন।   অবস্থান  রংপুর জেলা হতে ৪৫ কি:মি:  দক্ষিণ দিকে অবস্থিত। পীরগঞ্জ উপজেলা হতে ১২ কি:মি: উত্তর-পূর্ব দিকে অবস্থিত।  ১১নং পাঁচগাছী ইউনিয়নের উত্তরে মিঠাপুকুর উপজেলার ১৭ নং ইমামদপুর ইউনিয়ন, দক্ষিণে সাদুল্লাপুর উপজেলার ০১ নং রসূলপুর ইউনিয়ন, উত্তর-পশ্চিমে পীরগঞ্জ উপজেলার ১০ নং শানেরহাট ইউনিয়ন, পূর্ব দিকে ১২ নং মিঠিপুর ইউনিয়ন অবস্থিত। অত্রউনিয়নের মধ্য দিয়ে বামনীর বিল, দক্ষিণ পাশ দিয়ে নলেয়ার বিল এবং উত্তর পাশ দিয়ে চাউয়ার বিল অবস্থিত। উক্ত বিলগুলি আর প্রানবন্ত নয়, তবে এই সব মরা বিলগুলি বন্যার মৌসুমেইউনিয়নকে প্রাণবন্ত করে তোলে। সংস্কার ও খননের অভাবে এখন নামে মাত্র বিলের তালিকায় রয়েছে। এই সমস্ত বিলে প্রায় ১৫০ হেক্টর পতিত জমি রয়েছে।  প্রশাসনিক এলাকা  মৌজা: ১৫ টি  গ্রাম: ১৫ টি   পাঁচগাছী ইউনিয়নের গ্রামসমূহ-   আমোদপুর  এনায়তেপুর  বিরাহীমপুর  পাঁচগাছী  পানেয়া  সাদুল্ল্যাপুর  জাহাঙ্গীরাবাদ  নাসিরাবাদ  পাইকান  মোজাফ্ফরপুর  সাহাপুর  কেশবপুর  আছমতপুর  সোয়েবপুর  জ্যোতিডাঙ্গা   ভাষা ও সংস্কৃতি   এলাকার জনগণ অতিথি পরায়ণ। সকল ধর্মের লোকের মধ্যে কোন কলহ নেই। ধর্মীয় রীতি অনুযায়ী সকল ধর্মের লোক ধর্মীয়অনুষ্ঠান পালন করে। ইউনিয়নে আদিবাসী থাকায় বছরের বিভিন্ন ধর্মীয় অনুষ্ঠানে তাদের নাচ -গান দেখা যায়।   জনসংখ্যার উপাত্ত  ২৯১৮৯ জন (২০১১ সালের আদমশুমারী অনুযায়ী)   পুরুষঃ ১৪৯৫০ জন (৫১.২%)২০১১ সালের আদমশুমারী অনুযায়ী  মহিলাঃ ১৪২৩৯ জন (৪৮.৮%)  উপজাতির সংখ্যা: ৫৭৫ জন (সাঁওতাল-৫৭৫)   শিক্ষা  শিক্ষার হার: ৪২%   সরকারি প্রাইমারী স্কুল: ১৩টি  এনজিও কর্তৃক প্রাক প্রাথমিক শিক্ষা কেন্দ্র: ১টি  কিন্ডারগার্ডেন: ৪টি  নিম্ন মাধ্যমিক বিদ্যালয়: ২টি  মাধ্যমিক বালিকা বিদ্যালয়: ১টি  উচ্চ মাধ্যমিক বিদ্যালয়: ৩টি  ডিগ্রী কলেজ: নেই  হাফেযজয়া  মাদ্রাসা: ২টি  দাখিল মাদ্রাসা: ২টি  আলিম মাদ্রাসা: নেই  ফাজিল মাদ্রাসা: নেই  কারিগরি বিদ্যালয়: ১টি  কারিগরি কলেজ: নেই  কলেজ: ১টি  আদিবাসি বিদ্যালয়: ১টি   উল্লেখযোগ্য শিক্ষাপ্রতিষ্ঠান   জাহাঙ্গীরাবাদ দ্বি-মুখী উচ্চ বিদ্যালয়  জাহাঙ্গীরাবাদ সরকারি প্রাথমিক বিদ্যালয়  দশমৌজা উচ্চ বিদ্যালয়  দশমৌজা সরকারি প্রাথমিক বিদ্যালয়  আমোদপুর মহাবিদ্যালয়  আমোদপুর সরকারি প্রাথমিক বিদ্যালয়   বাজার  হাটবাজারের সংখ্যা: ৭ টি  বেশ কিছু বড় ও লোকসমাগম্পুর্ণ হাট ইউনিয়নের বিভিন্ন স্থানে নিয়মিতভাবে বসে থাকে। এগুলোর মধ্যে   কদমতলা বাজার  আমোদপুর বটতলি বাজার  পাঁচগাছী একতা বাজার  জাহাঙ্গীরাবাদ হাট উল্লেখযোগ্য  একতা বাজার  বাবুর স্টান   উল্লেখযোগ্য ব্যক্তি    দর্শনীয় স্থান    সাহাপুর বৌদ্ধ বিহার  বামনীর বিল   আমোদপুর আদিবাসী পাড়া গীর্জা    স্বাস্থ্য  কমিউনিটি ক্লিনিক: ৩টি পাঁচগাছী ইউনিয়ন স্বাস্হ্য ও পরিবার কল্যাণ কে: ১ টি   তথ্যসূত্র   বিষয়শ্রেণী:পীরগঞ্জ (রংপুর) উপজেলার ইউনিয়ন
মহিমচন্দ্র দাশগুপ্ত (৯ এপ্রিল ১৮৮২ - ৬ আগস্ট ১৯৩৮) একজন ব্রিটিশ বিরোধী স্বাধীনতা সংগ্রামী ও সমাজসেবক।   রাজনীতি  মহিমচন্দ্রের জন্ম হয়েছিল বর্তমান বাংলাদেশের নোয়াখালী জেলার নবাবপুরে। তিনি ডাক্তারি পাশ করে চট্টগ্রামে তার কর্মকেন্দ্র গড়ে তোলেন। ডাক্তার হওয়ার সুবাদে জনপ্রিয়তা ছিল এলাকায়। গান্ধীজির ভাবনায় অনুপ্রাণিত হয়ে কংগ্রেসে যোগদান করেন এবং অসহযোগ আন্দোলনে চট্টগ্রামে প্রধান ভূমিকা রাখেন। চট্টগ্রাম জেলা কংগ্রেসের সভাপতি নির্বাচিত হয়েছেন। বৃহৎ শ্রমিক আন্দোলন গড়ে তোলার ক্ষেত্রে দেশপ্রিয় যতীন্দ্রমোহন সেনগুপ্তর তিনি ছিলেন অন্যতম সহকারী।   চট্টগ্রাম বিদ্রোহে  নিজে অহিংস আন্দোলনে সাথে জড়িত থাকলেও সশস্ত্র বিপ্লববাদীদের প্রতি গভীর সহানুভূতি ও ভালবাসা ছিল। মূলত তার চেষ্টা ও সহযোগীতায়, চারদিকে প্রবল বিরোধিতা সত্বেও মাস্টারদা সূর্য সেন চট্টগ্রাম জেলা কংগ্রেসের সম্পাদক হন ১৯২৮ সালে। সুর্য সেনের সাথে গভীর হৃদ্যতা হয় এবং চট্টগ্রাম অস্ত্রাগার লুন্ঠনের অব্যবহিত পর পুলিশি ধরপাকড়ের সময় বহু বিপ্লবীকে আত্মগোপনে সহায়তা করতেন। এজন্যে তাকে ও তার পরিবারকে ব্যাপক সরকারি অত্যাচার ও হেনস্থার সম্মুখীন হতে হয় বহুবার। তার দাদা জমিদার বিপিন দাশগুপ্ত পুলিশি অত্যাচারে অসুস্থ হয়ে মারা যান।   সামাজিক কাজ  মহিমচন্দ্র নানা ধরনের জনকল্যাণমূলক কাজের সাথে জড়িয়ে ছিলেন আজীবন। চট্টগ্রাম পৌরসভা, জেলাবোর্ড, রামকৃষ্ণ মিশন আশ্রম এবং প্রবর্তক সংঘর চট্টগ্রাম শাখার সাথে সংযুক্ত ছিলেন।   মৃত্যু  মহিমচন্দ্র দাশগুপ্ত মারা যান ৬ আগস্ট ১৯৩৮ সালে।   তথ্যসূত্র   বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:১৮৮২-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৩৮-এ মৃত্যু বিষয়শ্রেণী:নোয়াখালী জেলার ব্যক্তি বিষয়শ্রেণী:ভারতের স্বাধীনতা আন্দোলন বিষয়শ্রেণী:বাংলাদেশী বিপ্লবী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:বাঙালি বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
তামুলপুর আসামের বাক্সা জেলার একটি মহকুমা। চোদ্দটা জাতি-জনগোষ্ঠীতে পরিপূর্ণ তামুলপুর মহকুমার ভারত-ভুটান সীমান্তবর্তী অঞ্চলে অবস্থিত।। বাক্সা জেলার সদর মুসলপুর থেকে তামুলপুরের দূরত্ব ৭৩ কিলোমিটার।  ইতিহাস ২০০৩ সাল ফেব্রুয়ারিতে স্বাক্ষরিত বি টি সি চুক্তিমতে আসামে চারটি জেলা- কোকরাঝাড়, বাক্সা, চিরাং এবং ওদালগুড়ি-এর বড়োল্যান্ড স্বায়ত্ত শাসিত অঞ্চল স্থাপিত হয়। বরপেটা, নলবাড়ি, কামরূপ এবং দরং জেলার অংশ নিয়ে বাক্সা জেলার সৃষ্টি করা হয়।  এবং তামুলপুরক সদর হিসাবে নিয়ে তামুলপুর এবং গোরেশ্বর রাজহ চক্র নিয়ে তামুলপুর মহকুমা গঠন করা হয়।  নাম উৎপত্তি তামুলপুর নামের উৎপত্তি সন্দর্ভে এডবার্ড গেইট-এর বর্ণনায় ১৮৬৪-৬৬ সালে ইংরাজ এবং ভূটীয়া দের মাঝে হওয়া যুদ্ধের বর্ণনা আছে। গেইটের মতে সেই সময়ে দেওয়ানগিরি অঞ্চলে ভয়ংকর অভিযান চলছিল এবং গুয়াহাটি থেকে কর্ণেল কেম্বল সাহেব ছটা কোম্পানী নিয়ে এগিয়ে এসে নিম্নের সমতল ভূমিতে তম্বু (তাঁবু) তরি ছাউনী পেতেছিল। কিন্তু ভূটীয়ারা রাতের শিবির আক্রমণ করে ইংরাজদের তম্বুগুলি পুড়িয়ে ফেলেছিল। তম্বু পুড়িয়ে দেয়ার জন্য স্থানটি তম্বুপোরা>তাম্বোলপুর>তামুলপুর হয় বলে মত পোষণ করা হয়।  ভৌগোলিক অবস্থিতি তামুলপুর হিমালয়ের পাদদেশে অবস্থিত ভারত-ভুটান সীমান্তবর্তী এক অঞ্চল। ভুটান থেকে বয়ে আসা মটঙা ইত্যাদি নদী তামুলপুরের মধ্য দিয়ে বয়ে গিয়ে নিম্নে নোনা নাম নিয়ে বরলীয়া নদীতে মিলিত হয়ে ব্রহ্মপুত্রে বিলীন হয়েছে।  জন গঠন তামুলপুর মহকুমাটি অসমীয়া, বড়ো, রাভা, আদিবাসী , বাঙালী, নেপালীদের ধরে প্রায় চোদ্দটা জাতি-উপজাতিতে পরিপূর্ণ। এই মহকুমাটির মধ্যে সর্বমোট ২৮৬টি গাঁও আছে।  তথ্যসূত্র   বহিঃসংযোগ বাক্সা জেলা  বিষয়শ্রেণী:আসামের শহর ও নগর
ফার আউট মূলত ১৩ টি বিজ্ঞান কল্পকাহিনী নিয়ে ডেমন নাইট এর একটি ছোটগল্প সমগ্র। গল্পগুলো মূলত প্রকাশিত হয়েছিল ১৯৫৯ এবং ১৯৬০ এর মধ্য  গ্যালাক্সি  ম্যাগাজিন এ, বিজ্ঞান কল্পকাহিনী এবং অন্যন্য বিজ্ঞান কল্পকাহিনী ম্যাগাজিনে। এখানে এন্থনি বাউচার এর দেয়া সূচী রয়েছে।  বইটিতে বিখ্যাত গল্প  "টু সার্ভে ম্যান" রয়েছে যা পরবর্তীতে টেলিভিশনে সংযোজিত হয়েছে।   সূচী   সূচনা  "টু সার্ভে ম্যান"  "ইডিয়ট স্ট্রিক"  "থিংস অব বিউটি"  "The Enemy"  "নট উইথ এ ব্যাং"  "Babel II"  "Anachron"  "স্পেশাল ডেলিভারী"  "ইউ আর এনাদার"  "টাইম এনাফ"  "Extempore"  "কেবিন বয়"  "দ্যা লাস্ট ওয়ার্ল্ড"   তথ্যসূত্র    বহিঃসংযোগ   ডেমন, নাইট (১৯৬১), ফার আউট, সাইমন & স্খুস্তার , নিউ ইয়র্ক  বিষয়শ্রেণী:বিজ্ঞান কল্পকাহিনীর ছোটগল্পের সংগ্রহ
টিকেলের বাদামি ধনেশ (Anorrhinus tickelli), যারা মরিচা-গালওয়ালা ধনেশ নামেও পরিচিত হল ধনেশ প্রজাতির একটি উপজাতি। এদেরকে প্রধানত উত্তর-পূর্ব ভারতে দেখতে পাওয়া যায়। এছাড়াও মায়ানমার, এবং থাইল্যান্ডের পশ্চিম দিকে দেখতে পাওয়া যায়। অস্টেনের বাদামি ধনেশ এই উপজাতির মতনই কিন্তু কিছু কিছু ক্ষেত্রে এদের থেকে আলাদা।  এরা লম্বায় ৬০-৬৫ সেমি। এরা মাঝারি আকারের ধনেশ এবং এদের মাথার দিকের রঙ হয় ঘন বাদামি রঙের এবং নিচের দিকের রঙ হয় লালচে রঙের। পুরুষদের খড়খড়ে গাল এবং গলা হয়। পুরুষ এবং মহিলা উভয় তরুণরাই প্রাপ্তবয়স্ক পুরুষদের বৈশিষ্ট্য বহন করে।  এদের প্রধান বাসস্থান হল চিরসবুজ এবং ঘন জঙ্গল অঞ্চল যা প্রধানত সমতলভূমি থেকে ১৫০০ মিটার উঁচুতে।  এরা প্রধানত গ্রুপে প্রজনন করা পছন্দ করে।  স্যামুয়েল টিকেলের নাম অনুযায়ী এই উপজাতির নাম রাখা হয়েছে টিকেলের বাদামি ধনেশ।  গ্যালারি  তথ্যসূত্র  বিষয়শ্রেণী:ধনেশ বিষয়শ্রেণী:দক্ষিণ এশিয়ার পাখি বিষয়শ্রেণী:ভারতের পাখি বিষয়শ্রেণী:থাইল্যান্ডের পাখি বিষয়শ্রেণী:মিয়ানমারের পাখি বিষয়শ্রেণী:১৮৫৫ এর প্রাণীসমূহ বিষয়শ্রেণী:১৮৫৫-এ বর্ণিত পাখি বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
রিশতা লাবণী সীমানা (২৯ জুলাই ১৯৮৫ - ৪ জুন ২০২৪) একজন বাংলাদেশী মডেল ও অভিনেত্রী। তিনি ২০০৬ সালে লাক্স-চ্যানেল আই সুপারস্টার প্রতিযোগিতার মাধ্যমে বিনোদন অঙ্গনে কাজ শুরু করেন। দারুচিনি দ্বীপ (২০০৭) সিনেমায় অভিনয় করে প্রশংসিত হন। জনপ্রিয় ধারাবাহিক সাকিন সারিসুরিতে তিনি কাকলি চরিত্রে অভিনয় করেন। এছাড়াও তিনি নাটকে অভিনয় শুরু করেন। ২০১৬ সাল থেকে মাতৃত্বের কারণে অভিনয় থেকে বিরতি নেন এবং ২০২৩ সালে আবার চিত্রজগতে ফিরে আসেন।   কর্মজীবন  ২০০৬ সালে সীমানা লাক্স-চ্যানেল আই সুপারস্টার প্রতিযোগিতায় সেরা দশে জায়গা করে নিয়েছিলেন। এরপর অসংখ্য নাটক ও বিজ্ঞাপনে কাজ করেছেন তিনি। তৌকীর আহমেদ পরিচালিত দারুচিনি দ্বীপ তার অভিনীত প্রথম সিনেমা। সর্বশেষ তিনি বিপ্লব হায়দার পরিচালিত রোশনী সিনেমায় অভিনয় করেছেন।   চলচ্চিত্র  বছরশিরোনাম চরিত্রপরিচালকটীকা২০০৭দারুচিনি দ্বীপতৌকীর আহমেদ   ব্যক্তিজীবন  সীমানার ২০১৪ সালে সংগীতশিল্পী পারভেজ সাজ্জাদের সঙ্গে বিবাহ বন্ধনে আবদ্ধ হন। মাতৃত্বের কারণে ২০১৬ সালে ইন্ডাস্ট্রি থেকে কিছু সময়ের জন্য বিরতি নিয়েছিলেন। তাদের দুই সন্তান আকাইদ সাজ্জাদ শ্রেষ্ঠ ও স্বর্গ। শেষ পর্যন্ত এই দম্পতির বিবাহ বিচ্ছেদ হয়। সীমানা ২০১৯ সালে দ্বিতীয়বার বিয়ে করেছিলেন এবং ২০২৩ সালে আবার ইন্ডাস্ট্রিতে ফিরে আসেন।  ২০২৪ সালের ২০ মে মস্তিষ্কে রক্তক্ষরণ হওয়ায় ঢাকার একটি বেসরকারি হাসপাতালে ভর্তি হন। পরদিন আরও উন্নত চিকিৎসার জন্য সীমানাকে ধানমন্ডির আরেকটি হাসপাতালে নেয়া হয়। এরপর তাকে ন্যাশনাল ইনস্টিটিউট অব নিউরোসায়েন্সেস হাসপাতালে ভর্তি করানো হয়। সেখানে তার মস্তিষ্কে অস্ত্রোপচার করা হয়। এরপর তাকে বঙ্গবন্ধু শেখ মুজিব মেডিকেল বিশ্ববিদ্যালয়ে স্থানান্তর করা হয়, সেখানে পরীক্ষা-নিরীক্ষা করে ভেন্টিলেশনে শেষ চেষ্টা হিসেবে লাইফ সাপোর্টে রাখা হয়। কিন্তু ৪ জুন ৩৯ বছর বয়সে মৃত্যুবরণ করেন।  তথ্যসূত্র  বহিঃসংযোগ  বিষয়শ্রেণী:১৯৮৫-এ জন্ম বিষয়শ্রেণী:২০২৪-এ মৃত্যু বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:বাঙালি টেলিভিশন অভিনেত্রী বিষয়শ্রেণী:লাক্স-চ্যানেল আই সুপারস্টারের প্রতিযোগী বিষয়শ্রেণী:ইন্ট্রাক্রেনিয়াল রক্তক্ষরণে মৃত্যু বিষয়শ্রেণী:ঢাকার অভিনেত্রী
থাম্ব|আইফেল টাওয়ারে দর্শকদের ছায়া, প্রথম প্ল্যাটফর্ম থেকে দেখা। থাম্ব|পার্কের বেড়ার ছায়া একটি অসম তুষার পৃষ্ঠ দ্বারা বিকৃত হয়। থাম্ব|কিউমুলাস মেঘের ছায়া সূর্যালোককে আটকাতে যথেষ্ট পুরু ছায়া হল একটি অন্ধকার স্থান যেখানে আলোর উত্স থেকে উৎপাদিত আলো একটি বস্তু দ্বারা অবরুদ্ধ হয় এবং এটি সামনে আলোসহ একটি বস্তুর পিছনে সমস্ত ত্রিমাত্রিক আয়তন দখল করে। ছায়ার আড়াআড়ি অংশ হল একটি দ্বি- মাত্রিক সিলুয়েট, বা আলোকে অবরুদ্ধ করে এমন বস্তুর বিপরীত অভিক্ষেপ।  বিষয়শ্রেণী:দৃষ্টিসম্পর্কীয় ঘটনা বিষয়শ্রেণী:ছায়া
সাহারা বলিউডের একটি চলচ্চিত্র। এটি ১৯৪৩ সালে মুক্তি পেয়েছিল। ছবিটি পরিচালনা করেছেন ভাসওয়ানি আর্ট প্রযোজনার জন্য জগাত্রই পেশুমাল আডবাণী। এটিতে গোবিন্দ রাম সংগীত করেছেন। ছবিটিতে অভিনয় করেছেন রেনুকা দেবী, নারং, প্রাণ, মিনা কুমারী ও শারদা    তথ্যসূত্র    বহিঃসংযোগ     বিষয়শ্রেণী:১৯৪৩-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:১৯৪০-এর দশকের হিন্দি ভাষার চলচ্চিত্র
মিঠাপুকুর বড় মসজিদ (মিঠাপুকুর তিন কাতারের মসজিদ) বাংলাদেশের রংপুর বিভাগে অবস্থিত একটি প্রাচীন মসজিদ। এটি মূলত রংপুর জেলার মিঠাপুকুর উপজেলার অন্তর্গত একটি  প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। ধারণা করা হয় মোঘল আমলের শেষের দিকে তৈরি।  অবস্থান রংপুর শহর থেকে ২৪ কিলোমিটার দক্ষিণে ও রংপুর-বগুড়া মহাসড়কের উপর অবস্থিত এই মসজিদ। রংপুর থেকে এখানে আসতে হলে আপনাকে প্রথমে বাস বা অটো রিক্সা করে গড়ের মাথা নামক জায়গায় আসতে হবে । এখানে আসার পর পশ্চিম দিকে যে রাস্তাটি চলে গেছে বিরামপুর ও দিনাজপুর সেই রাস্তা ধরে হেটে গেলে ৫ মিনিট আর যানবাহন যেমন রিক্সায় গেলে ২ মিনিটেই যেতে পারবেন মিঠা পুকুর বড় মসজিদে । রাস্তা থেকেই বাম দিকে বা দক্ষিণ দিকে তাকালেই দেখতে পারবেন এই সুন্দর মসজিদটি ।  মিঠাপুকুর নামক উপজেলা সদরে এ মসজিদটি অবস্থিত বলে একে  মিঠাপুকুর বড় মসজিদ বলে ।   সংক্ষিপ্ত বর্ণনা  আয়তাকার তিন গম্বুজ বিশিষ্ট এ মসজিদের পরিমাপ ১০.৬৬ মিঃ। এ মসজিদের সম্মুখে প্রাচীরবেষ্টিত অঙ্গনের পূর্ব পাশের মধ্যবর্তী স্থানে বাংলাদেশের নিজস্ব স্থাপত্য বৈশিষ্ট্যের দোচালা পদ্ধতিতে নির্মিত অপূর্ব প্রবেশ তোরণ ও মসজিদের চার কোণে চারটি কর্ণার টাওয়ার যা ছাদের কিনারা থেকে বেশ ওপরে উঠে ছোট গম্বুজের মতো কিউপোলা আকারে শেষ হয়েছ। আয়তাকার মসজিদটি দুইটি ল্যাটারাল খিলানের সাহায্যে তিন ভাগে ভাগ করে ওপরে তিনটি অর্ধ গোলাকার গম্বুজ নির্মাণ করা হয়েছে।মসজিদের পূর্ব দেয়ালে তিনটি প্রবেশপথ এবং উত্তর ও দক্ষিণে একটি করে মোট পাঁচটি প্রবেশপথ রয়েছে। তিনটি মিহরাব,মসজিদের সম্মুখের দেয়াল,প্যারাপেট দেয়াল ও গম্বুজের ড্রামসমূহ সুন্দর প্যানেল, লতাপাতা, ফুল জ্যামিতিক নক্সা ও সাপের ফনাসদৃশ নক্সা দ্বারা অলংকৃত। মসজিদের সম্মুখের দেয়ালের শিলালিপি থেকে জানা যায় জনৈক শেখ মোহাম্মদ সাবেরের পুত্র শেখ মোহাম্মদ আছের কর্তৃক ১২২৬ হিজরীতে (১৮১০ খ্রিঃ) মসজিদটি নির্মিত।thumb|মিঠাপুকুর বড় মসজিদের পার্শ্ব রাস্তা বিবরণ thumb|মিঠাপুকুর বড় মসজিদ এর অদুরে উত্তর দিক থেকে পাকা সড়কে পশ্চিমে দীর্ঘ, প্রায় ২৫ একর আয়তনে একটি জলাশয় আছে। এটি প্রাক মুসলিম আমলে তৈরি তাতে সন্দেহ নেই। দিঘির নাম মিঠাপুকুর সেই নাম অনুসারে স্থানের নাম হয়েছে মিঠাপুকুর। এ মসজিদের চার কোনায় চারটি মিনার আছে। সেগুলি আট কোনাকার তৈরি। মিনারগুলি ছাদের কিছু উপর উঠে ছোট গম্বুজ শেষ। সামনের দেয়ালে তিনটি প্রবেশ প্তহ আছে। উত্ত্র-দকশিনে একটি করে। সামনের দেয়ালে কেন্দ্রীয় প্রবেশ পথ। ভিতরে পশ্চিম দেয়ালে আছে তিনটি মেহরাব। মসজিদের ছাদের উপরে আছে তিনটি কন্দকারে নির্মিত তিনটি সুন্দর গম্বুজ।আবুল কালাম মোহাম্মদ যাকারিয়া লেখক; ঝিনুক প্রকাশনী; প্রশ্নোত্তরে বাঙলাদেশের প্রত্নকীর্তি (প্রথম খন্ড); ২০১০; পৃষ্ঠা- ১৩৪, ISBN 984- 70112-0112-0  চিত্রশালা  আরও দেখুন  বাংলাদেশের মসজিদের তালিকা  রংপুর বিভাগের মসজিদের তালিকা  তাজহাট জমিদার বাড়ি  ধর্মপালের গড়  কান্তনগর মন্দির  বহিঃসংযোগ  তথ্যসূত্র  বিষয়শ্রেণী:রংপুর জেলার দর্শনীয় স্থান বিষয়শ্রেণী:রংপুর জেলার প্রত্নতাত্ত্বিক স্থাপনা বিষয়শ্রেণী:রংপুর জেলার মসজিদ
ক্যারোলিনস্কা ইনস্টিটিউট হল সুইডেনের স্টকহোম শহুরে এলাকার মধ্যে সোলনায় অবস্থিত একটি নেতৃত্বাধীন গবেষণা চিকিৎসা বিশ্ববিদ্যালয়। ক্যারোলিনস্কা ইনস্টিটিউটের নোবেল পরিষদ শরীরবিদ্যা বা চিকিৎসাবিজ্ঞানে নোবেল পুরস্কার প্রদান করে। পরিষদে বিশ্ববিদ্যালয়ের বিভিন্ন চিকিৎসা শাখার পঞ্চাশ জন অধ্যাপক রয়েছেন। ক্যারোলিনস্কা ইনস্টিটিউটের বর্তমান রেক্টর হলেন ওলে পেতার ওতারসন, যিনি আগস্ট ২০১৭ সালে দায়িত্ব গ্রহণ করেন।   ক্যারোলিনস্কা ইনস্টিটিউট ১৮১০ সালে স্টকহোমের পশ্চিম দিকে কুংশোলম্যান দ্বীপে প্রতিষ্ঠিত হয়; মূল বিদ্যায়তনটি কয়েক দশক পরে স্টকহোমের বাইরে সোলনায় স্থানান্তরিত হয়েছিল। স্টকহোমের দক্ষিণে হুডিংয়ের ফ্লেমিংসবার্গে সম্প্রতি দ্বিতীয় বিদ্যায়তন প্রতিষ্ঠিত হয়েছে।http://ki.se/en/about/ki-through-the-centuries retrieved: 8 June 2015  ক্যারোলিনস্কা ইনস্টিটিউট হল আপসালা বিশ্ববিদ্যালয় (১৪৭৭ সালে প্রতিষ্ঠিত) লুন্দা বিশ্ববিদ্যালয়ের (১৬৬৬ সালে প্রতিষ্ঠিত) পরে সুইডেনের তৃতীয় প্রাচীনতম চিকিৎসা শিক্ষা প্রতিষ্ঠান। এটি সুইডেনের প্রশিক্ষণ ও গবেষণার বৃহত্তম কেন্দ্রসমূহের মধ্যে একটি; প্রতিষ্ঠানটি সুইডেনে পরিচালিত সমস্ত চিকিৎসা প্রশিক্ষণের ৩০% এবং একাডেমিক চিকিৎসা ও জীবন বিজ্ঞান গবেষণার ৪০% এরও বেশি অবদান রাখে।  সোলনা ও  হুডিংয়ে অবস্থিত ক্যারোলিনস্কা বিশ্ববিদ্যালয় হাসপাতালটি বিশ্ববিদ্যালয়ের সাথে একটি গবেষণা ও শিক্ষণ হাসপাতাল হিসাবে সংযুক্ত। তারা একসাথে একটি একাডেমিক স্বাস্থ্য বিজ্ঞান কেন্দ্র গঠন করে। যদিও বেশিরভাগ মেডিকেল প্রোগ্রাম সুইডিশ ভাষায় শেখানো হয়, পিএইচডি প্রকল্পসমূহের বেশিরভাগই ইংরেজি ভাষায় পরিচালিত হয়। প্রতিষ্ঠানের নামটি ক্যারোলিয়ানদের উল্লেখ করে।  তথ্যসূত্র  বিষয়শ্রেণী:কারোলিন্সকা ইনস্টিটিউট বিষয়শ্রেণী:সুইডেনের বিশ্ববিদ্যালয় বিষয়শ্রেণী:সুইডেনের চিকিৎসা শিক্ষা প্রতিষ্ঠান বিষয়শ্রেণী:১৮১০-এ প্রতিষ্ঠিত শিক্ষাপ্রতিষ্ঠান
শেলিনা বেগম (জন্ম ২৭ ডিসেম্বর ১৯৭৯) একজন সাংবাদিক, এশিয়ান নিউজের সম্পাদক এবং ম্যানচেস্টার ইভিনিং নিউজের চিফ বিজনেস রিপোর্টার।  প্রারম্ভিক জীবন শেলিনা বেগম যুক্তরাজ্যের বৃহত্তর ম্যানচেস্টারের রচডেলে জন্মগ্রহণ করেন। পড়াশোনা শুরু ফলিং পার্ক হাই স্কুল থেকে। এ লেভেল করেছেন হপউড হল কলেজে ইংরেজি, সমাজবিজ্ঞান ও ধর্মীয় শিক্ষা বিষয়ে।  তিনি এশিয়ান নিউজে জুনিয়র রিপোর্টার হিসেবে কাজ করাকালীন সিটি অফ লিভারপুল কলেজের ন্যাশনাল কাউন্সিল ফর দ্যা ট্রেনিং অফ জার্নালিস্ট (এনসিটিজে) থেকে কোর্স করেন।  কর্মজীবন মাত্র ১৯ বছর বয়সে কোন সাংবাদিকতার প্রশিক্ষণ ছাড়াই ১৯৯৯ সালের সেপ্টেম্বরে তিনি এশিয়ান নিউজে যোগ দেন। শিক্ষানবিশ সাংবাদিক হিসেবে শুরু করে থেকে শুরু করে চিফ রিপোর্টার পর্যন্ত হয়েছেন তিনি। পত্রিকার প্রথম পাতার এক্সক্লুসিভসহ এশিয়ান নিউজের ওয়েবসাইটের দায়িত্বও তিনি নিয়েছেন যার জন্য ২০০৪ সালে গার্ডিয়ান মিডিয়া গ্রুপের সেরা ওয়েবসাইটের তকমা জিতে নেন।  ২০০৭ সালে ২৭ বছর বয়সে তিনি এশিয়ান নিউজের সম্পাদক হিসেবে নিযুক্ত হন। তিনি রচডেলে বাংলাদেশী এসোসিয়েশন কমিউনিটি প্রকল্পের কার্যনির্বাহী পর্ষদের প্রথম নারী সদস্য। তাকে লিঙ্গ / জাতি সমতা নিয়ে কাজ করে ইউরোপীয় ইউনিয়নের (ইইউ) প্রচারণায় ১০০ জন রোল মডেলের একজন হিসেবে নির্বাচিত করা হয়। তিনি কাশ্মীরের ভুমিকম্পসহ আরও বিশেষ খবরের জন্য পুরস্কারও পেয়েছেন।  ব্যক্তিজীবন ইংরেজি বাংলায় পারদর্শী শেলিনা বেগম উর্দু ও হিন্দিও বোঝেন। তিনি ব্রিটিশ বাংলাদেশী মুসলিম। বর্ণবাদ বিরোধী প্রচারণায়ও অংশ নিয়েছেন।   তথ্যসূত্র    বহিঃসংযোগ   ম্যানচেস্টার ইভিনিং নিউজে শেলিনা বেগম  বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ মুসলিম বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ নারী সাংবাদিক বিষয়শ্রেণী:ইংরেজ নারী সম্পাদক বিষয়শ্রেণী:ইংরেজ নারী পত্রিকা সম্পাদক বিষয়শ্রেণী:নারী পত্রিকা সম্পাদক বিষয়শ্রেণী:মুসলিম লেখিকা বিষয়শ্রেণী:ব্রিটিশ এশীয় লেখক বিষয়শ্রেণী:একবিংশ শতাব্দীর ইংরেজ লেখক বিষয়শ্রেণী:হপউড হল কলেজের প্রাক্তন শিক্ষার্থী বিষয়শ্রেণী:রোচদালের ব্যক্তিত্ব বিষয়শ্রেণী:সিটি অব লিভারপুলের প্রাক্তন শিক্ষার্থী বিষয়শ্রেণী:মুসলিম লেখক বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি
১৯৮৬ সালের কাশ্মীর দাঙ্গা, যা সাধারণত ১৯৮৬ সালের অনন্তনাগ দাঙ্গা নামেও পরিচিত, ছিল ভারতের জম্মু ও কাশ্মীরের কাশ্মীর উপত্যকায়, বিশেষ করে অনন্তনাগ জেলায় কাশ্মীরি হিন্দুদের লক্ষ্য করে ধারাবাহিক আক্রমণ।   পটভূমি   ১৯৫০ সালের জে কে ল্যান্ড এস্টেট অ্যাবোলিশন অ্যাক্ট সরকারকে একতরফাভাবে জমিদারদের মালিকানাধীন ব্যক্তিগত জমি বাজেয়াপ্ত করার অনুমতি দেয়, যা রাতারাতি হাজার হাজার কাশ্মীরি হিন্দুর উপর বিরূপ প্রভাব ফেলে। এর ফলে কিছু কাশ্মীরি হিন্দু রাজ্য ছেড়ে চলে যেতে বাধ্য হয়।  1982 সালে, শেখ আবদুল্লাহ মারা যান, তার ছেলে ফারুক আবদুল্লাহ তার পরেই দায়িত্ব নেন।  1983 সালের নির্বাচনে জয়ী হওয়া সত্ত্বেও, ফারুককে গুলাম মোহাম্মদ শাহ, যিনি গুল শাহ নামেও পরিচিত, তার স্থলাভিষিক্ত হন।  অনন্তনাগে মুফতি মোহাম্মদ সাঈদ, যিনি পরে পিডিপি প্রতিষ্ঠা করেন, সেই সময়ে নির্বাচিত প্রতিনিধি ছিলেন।  1986 সালের প্রথম দিকে, গুল শাহ জম্মু সিভিল সেক্রেটারিয়েটে একটি প্রাচীন হিন্দু মন্দিরের অবস্থানের ভিতরে একটি মসজিদ নির্মাণের ঘোষণা দেন।  এই পদক্ষেপ জম্মুতে ব্যাপক সমালোচনা ও প্রতিবাদের জন্ম দেয়।  ফেব্রুয়ারিতে, গুল শাহ তখন কাশ্মীরে যান এবং উস্কানিমূলকভাবে বলেন, "ইসলাম খাতরে মে হ্যায়" (অনুবাদ: "ইসলাম বিপদে আছে")।  পরবর্তীকালে, মুসলিম দাঙ্গাকারীরা হিন্দু মালিকানাধীন ব্যবসা এবং উপাসনালয় আক্রমণ করে।  এর ফলে মৃতের সংখ্যা ছিল 2000 জন, যাদের মধ্যে প্রধানত হিন্দু ছিল।  দাঙ্গা   ভারত সরকার বাবরি মসজিদ (বর্তমান রাম মন্দিরের অবস্থান, মন্দিরটি দেবতা রামের জন্মস্থান বলে মনে করা হয়) হিন্দু উপাসনার জন্য খোলার অনুমতি দেওয়ার পরে, বিক্ষোভ শুরু হয়।  জম্মু ও কাশ্মীরের ৮টি শহরে কারফিউ জারি ছিল।  বনপোহ, অনন্তনাগ, সোপোর, লুক বাওয়ান, সালার (পাহেলগাম তহসিল), ফতেহপুর এবং আকুরা সহ শহরে হিন্দু মন্দিরগুলি পুড়িয়ে ফেলা হয় এবং ধ্বংস করা হয়।  অনন্তনাগ, যেটি বেশিরভাগ সহিংসতা দেখেছিল, সেখানে হিন্দু মন্দিরগুলিতে একাধিক হামলা হয়েছিল।  অনেক কাশ্মীরি হিন্দু মালিকানাধীন দোকান, বাড়িঘর এবং সম্পত্তি আক্রমণ এবং লক্ষ্যবস্তু করা হয়।  এই উন্নয়নের ফলে বিপুল সংখ্যক কাশ্মীরি হিন্দুরা উধমপুর এবং জম্মু সহ বিভিন্ন স্থানে স্থানান্তরিত হয়।  আরও দেখুন জন্মু ও কাশ্মীরে গণহত্যার তালিকা   তথ্যসূত্র   বিষয়শ্রেণী:জম্মু ও কাশ্মীরের হিন্দু মন্দিরে হামলা বিষয়শ্রেণী:মুসলিম কর্তৃক হিন্দু নিপীড়ন বিষয়শ্রেণী:উইকিউপাত্তে স্থানাঙ্ক আছে
thumb|right|150px|প্রাচীন করিন্থের ফুলদানীতে পার্সিউস, অ্যান্ড্রোমিডা, এবং কেতো।  গ্রিক পুরাণে, কেতো ছিল পোন্তুস ও ধরিত্রীমাতা গেইয়ার সন্তান। তার ভাই ফোর্কিস ছিল তার স্বামী। তাদের সন্তানেরা হল — তিনজন গর্গন (মেদুসা, এউরিয়ালে ও স্থেন্নো), তিনজন গ্রাইয়া (দেইনো, এনিও ও পেম্ফ্রেদো), একিদ্না ও লাদোন (একে দ্রাকো হেস্পেরিদুম অর্থাৎ হেস্পেরীয় ড্রাগন ও বলা হয়)।  বিষয়শ্রেণী:গ্রিক দেবী বিষয়শ্রেণী:সমুদ্র এবং নদীর দেবী বিষয়শ্রেণী:নারী কিংবদন্তি প্রাণী